****

**Klasa: 970-02/24-01/07**

**Urbroj: 251-84-24-1**

**Zagreb, 25. lipnja 2024.**

**Projekt 2023-1-HR01-KA121-SCH-000135349**

**NATJEČAJ ZA** **INDIVIDUALNU MOBILNOST NASTAVNIKA I. GIMNAZIJE**

**OPĆI DIO**

Na natječaj se mogu prijaviti svi nastavnici I. gimnazije koji su upoznati s općim i specifičnim ciljevima Akreditacije Erasmus+ kao i aktivnostima kojima će se ostvarivati ciljevi:

1. Poboljšati upotrebu novih tehnologija i inovativnih metoda poučavanja

Oblik mobilnosti: STRUKTURIRANI TEČAJ

Vrijeme mobilnosti: u periodu između 5. 7. i 15. 8. 2024.

Organizator: Europass Teacher Academy, https://www.teacheracademy.eu/

Zainteresirani kandidati samostalno odabiru strukturirani tečaj Europass Teacher Akademije u okviru zadanog vremenskog perioda.

Za mobilnost će biti odabrana **nastavnik/ca** koji zadovoljava kriterije sukladno projektnoj prijavi.

**ODABIR NASTAVNIKA**

Postupak odabira nastavnika provest će Povjerenstvo za odabir sudionika mobilnosti u sastavu:

1. Meri Matušan, Erasmus+ koordinatorica
2. Dunja Marušić Brezetić, ravnateljica I. gimnazije
3. Gordana Sekulić-Štivčević, prof. informatike
4. Mihaela Morduš, nastavnica engleskog jezika
5. Dragan Rašić, nastavnik biologije i kemije

Etape selekcije:

1. Pisana prijava
2. Usmeni razgovor
3. Objava rezultata

PISANA PRIJAVA

Prijava se vrši preko Google obrasca: <https://tinyurl.com/46e2d84x>

Obrazac je objavljen u sklopu natječajnog teksta na mrežnim stranicama I. gimnazije [www.prva.hr](http://www.prva.hr). Rok za prijavu je pet (5) kalendarskih dana od datuma objave natječaja na mrežnoj stranici škole.

Za pravovaljanu prijavu potrebno je:

1. U potpunosti ispuniti polja u Google obrascu
2. Na zadanom mjestu u Google obrascu priložiti životopis i motivacijsko pismo sukladno propisanim formama

U životopisu je potrebno istaknuti ključne stručne kompetencije vezane uz područje kojim se bavi tečaj, opće kompetencije u sektoru odgoja i obrazovanja, iskustva rada na EU projektima s naglaskom na Erasmus+ projekte (navesti konkretne projekte i zaduženja na istima).

Povjerenstvo za odabir sudionika provjeri će pravovaljanost prijava te će se svi kandidati s potpunim prijavama pozvati na usmeni razgovor.

USMENI RAZGOVOR:

Usmenim razgovorom će se utvrditi:

- motiviranost za sudjelovanje u tečaju

- jezične kompetencije na stranom jeziku

- predznanje o područjima značajnima za tečaj

Razgovoru će nazočiti tri člana Povjerenstva.

OBJAVA REZULTATA

Privremeni rezultati bit će objavljeni na mrežnoj stranici škole i oglasnoj ploči. Po objavi istih počinje teći žalbeni rok u trajanju od 3 kalendarska dana. Žalbe se podnose u pismenom obliku Povjerenstvu za odabir sudionika mobilnosti predajom na urudžbeni zapisnik u školsku referadu. Konačni rezultati bit će objavljeni nakon isteka žalbenog roka na oglasnoj ploči i mrežnoj stranici I. gimnazije.

Ukoliko se na natječaj prijavi više nastavnika svi će se kandidati rangirati i oni koji ne budu izabrani bit će rezerva u slučaju da odabrani nastavnik mora odustati od mobilnosti iz opravdanih razloga.

 ****